Easy Wear Geo Printed Top - CBK Web Store
BACK Missy (4-16) All Tops Knit Tops Easy Wear Geo Printed Top Jamie Veloria's sold listings | 56 properties sold | $5M total volume of sales | Hawaii Life
Jamie Veloria | Back
Jamie Veloria: Real Estate Sales Twee maatskappye mag polonie begrawe | Netwerk24
Twee maatskappye mag polonie begrawe
Deur Ügen Vos 08 Maart 2018 21:18
Die departement van omgewingsake het afvalbestuurmaatskappye spesiale vergunning gegee om sowat 4 000 ton verwerkte vleis wat moontlik met listeriose besmet is, by Klas A-vullingsterreine te begrawe.
Dié terreine is spesiaal gelisensieer om gevaarlike afval te hanteer.
Enterprise Foods in Polokwane en Rainbow Chicken in Sasolburg is as die bronne van die listeriose-epidemie in Suid-Afrika geïdentifiseer. Enterprise alleen vervaardig jaarliks sowat 60 000 ton voorafbereide vleisprodukte.
Dit beteken dat daar nou van minstens 4 000 ton vleis wat onttrek is omdat dit dalk met listeriose besmet is, ontslae geraak moet word.
Die maatskappye EnviroServ en Averda SA het reeds aangedui hulle is bereid om daarmee te help en dat hulle oor die nodige geriewe beskik om dit te doen.
Johan van den Berg, Averda se besturende direkteur, sê die volume vleis waarvan ontslae geraak moet word is bloot te veel vir Suid-Afrika se verbrandingsfasiliteite om te hanteer.
Listeriose word as gevaarlike afval geklassifiseer en baie spesifieke protokolle moet gevolg word om van die vleisprodukte ontslae te raak.
Dr. Aaron Motsoaledi, minister van gesondheid, praat oor die listeriose-epidemie.
Volgens Van den Berg word aansteeklike afval verkieslik verbrand en kan dit nie by gewone vullingsterreine geberg word nie. Veiligheidsregulasies vereis dat die vleisprodukte eers met spesiale chemikalieë behandel moet word om enige bakterieë te vernietig.
“Ons Vlakfontein Klas A-vullingsterrein hanteer elke maand tussen 30 000 en 40 000 ton hoogs gevaarlike stowwe en het dus die nodige kapasiteit om die departement te help,” sê Van den Berg.
Averda se plan is om die voedselprodukte met kalk met ’n alkaligehalte van pH-13 te behandel. Listeriose bly net tot op pH-10 aktief.
Die kalk sal verhoed dat die bakterieë in die grondwatertafel beland. Vlakfontein is een van twee vullingsterreine in Suid-Afrika met ’n inperkingsversperring van 1,2 m wat onder meer uit gekompakteerde klei bestaan.
Die afval sal as ’n bykomende voorsorgmaatreël met pekelwater gemeng word. Listeriose kan in pekelwater met soutvlakke so hoog as 10% oorleef, daarom sal die pekelwateroplossing 15% sout bevat.
Assesserings om die gehalte van grond, water en lug by vullingsterreine te monitor word op ’n deurlopende grondslag by vullingsterreine gedoen. Die proses duur vir 30 jaar voort nadat ’n betrokke vullingsterrein sluit.
Dr. Johan Schoonraad, ’n tegniese spesialis by EnviroServ, sê hulle is ook slaggereed om die departement by te staan.
Volgens Schoonraad het EnviroServ verskeie Klas A-vullingsterreine waar daar ooreenkomstig gevestigde gesondheidsorgrisiko-afvalprotokolle van die vleisprodukte ontslae geraak kan word.
Albei maatskappye sê werknemers wat met die afval werk sal spesiale opleiding en beskermende kleredrag kry om seker te maak hulle word nie aan die bakterieë blootgestel nie.
Meer oor: Enterprise | Rainbow Chicken | Aaron Motsaoledi | Polonie
Polonie-grappies nie in elkeen se smaak
Ná Zuma word SA bedreig deur polonie
'Alles – tot wit slym – in polonie en worsies'